২০১৭: এ বছরটা নানা কাজেই কেটেছে। নায়ক হিসেবে কর্মমুখর বর্ষ বলা যায়। দর্শকের প্রচণ্ড ভালোবাসা পেয়েছি। বিশেষ করে ‘ঢাকা অ্যাটাক’ ছবির জন্য। চেষ্টা করেছিলাম হলে হলে গিয়ে দর্শকদের সঙ্গে কথা বলার। তাদের উচ্ছ্বাস ছিল আমার জন্য বিশেষ কিছু। এধরনের স্মৃতিই মনে দাগ কেটে আছে। একবার তো একটি প্রেক্ষাগৃহের সামনের রাস্তা পুরো জ্যাম বেঁধে গিয়েছিল। দর্শকদের এ ভালোবাসা আমি ফিরিয়ে দিতে চাই। ২০১৭ সাল খুব ভালো কেটেছে। আমার অনেক শুভাকাঙ্ক্ষী আমার পাশে থেকেছেন। ধন্যবাদ তাদের। সমালোচকদেরও আরও বেশি ধন্যবাদ। তাদের কারণেই নিজেকে আরও দক্ষ করে তুলতে পারি।